ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032773

ขอให้จัดสรรค่าใช้จ่ายในชีวิตประจำวันและผ้าอ้อมสำเร็จรูปผู้ใหญ่ (แพมเพิส) สำหรับผู้ป่วยติดเตียงให้แก่พี่สาวผู้ร้อง ชื่อ ....อายุ 68 ปี  ที่อยู่ปัจจุบันบ้านเช่าเลขที่....ถนนเอกชัย 36/3 เขตบางบอน กรุงเทพมหานคร และ ที่อยู่ตามสำเนาทะเบียนบ้านเลขที่ 591 ซอยเจริญนคร 28 ถนนเจริญนคร แขวงบางลำภู เขตคลองสาน กรุงเทพมหานคร (ตามผู้ร้องแจ้ง) เนื่องจากพี่สาวพักอาศัยอยู่กับผู้ร้อง , บุตรสาวของผู้ร้อง , สามีของผู้ร้อง และ บุตรชายของพี่สาว ซึ่งพี่สาวไม่ได้ประกอบอาชีพ เนื่องจากอายุมาก เดินไม่ได้ และตาเป็นต้อกระจก ได้รับเบี้ยยังชีพผู้สูงอายุ เดือนละ 600 บาท (หกร้อยบาทถ้วน) , ผู้ร้องไม่ได้ประกอบอาชีพ ซึ่งได้รับเบี้ยยังชีพผู้สูงอายุ เดือนละ 600 บาท (หกร้อยบาทถ้วน) , บุตรสาวของผู้ร้องทำงานอยู่ที่ เดอะมอลล์ไลฟ์สโตร์ ท่าพระ รายได้ต่อเดือนประมาณ 9,000-10,000 บาท (เก้าพันบาทถึงหนึ่งหมื่นบาทถ้วน) , บุตรชายของพี่สาวทำงานอยู่สถานีบริการน้ำมัน (ไม่ระบุชื่อ) ไม่มีเงินเดือน (ตามผู้ร้องแจ้ง) และ สามีผู้ร้องเป็นผู้พิการป่วยติดเตียง ได้รับเบี้ยยังชีพผู้พิการ เดือนละประมาณ 800 บาท (แปดร้อยบาทถ้วน) และได้รับเงินผู้ป่วยติดเตียง เดือนละประมาณ 700 บาท (เจ็ดร้อยบาทถ้วน) โดยมีค่าใช้จ่าย อาทิ ค่าน้ำประปา เดือนละประมาณ 500-600 บาท (ห้าร้อยบาทถึงหกร้อยบาทถ้วน) , ค่าไฟฟ้า เดือนละประมาณ 700-800 บาท (เจ็ดร้อยบาทถึงแปดร้อยบาทถ้วน) , ค่าเช่าบ้าน เดือนละประมาณ 1,900 บาท (หนึ่งพันเก้าร้อยบาทถ้วน) และ ค่าอาหาร วันละประมาณ 50 บาท (ห้าสิบบาทถ้วน) ส่งผลให้ได้รับความเดือดร้อน มีรายได้ไม่เพียงพอต่อค่าใช้จ่ายในชีวิตประจำวัน จึงประสงค์ให้หน่วยงานที่เกี่ยวข้องจัดสรรค่าใช้จ่ายในชีวิตประจำวัน และผ้าอ้อมสำเร็จรูปผู้ใหญ่ (แพมเพิส) สำหรับผู้ป่วยติดเตียงให้แก่พี่สาวและสามีของผู้ร้อง เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata